CELEX: 22020D0385
Language: et
Date: 2020-02-24 00:00:00
Title: AKV-Eli suursaadikute komitee otsus NR 1/2020, 24. veebruar 2020, millega nimetatakse ametisse põllumajanduse ja maapiirkondadega seotud koostöö tehnilise keskuse juhatuse liikmed ja direktor [2020/385]

9.3.2020   
               
               
                  ET
               
               
                  Euroopa Liidu Teataja
               
               
                  L 72/26
               
            
         AKV-ELI SUURSAADIKUTE KOMITEE OTSUS NR 1/2020,
         24. veebruar 2020,
         millega nimetatakse ametisse põllumajanduse ja maapiirkondadega seotud koostöö tehnilise keskuse juhatuse liikmed ja direktor [2020/385]
         AKV-ELi SUURSAADIKUTE KOMITEE,
         võttes arvesse ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahelist koostöölepingut, (1) eriti selle III lisa artikli 2 lõiget 5,
         võttes arvesse AKV-ELi suursaadikute komitee 7. novembri 2013. aasta otsust nr 5/2013 põllumajanduse ja maapiirkondadega seotud koostöö tehnilise keskuse põhikirja kohta, (2) eriti selle lisa artikli 5 lõiget 4 ja artikli 7 lõiget 1,
         ning arvestades järgmist:
         
                     (1)
                  
                  
                     Põllumajanduse ja maapiirkondadega seotud koostöö tehnilise keskuse põhikirja artikli 5 lõikes 4 on sätestatud, et suursaadikute komitee kehtestatud menetluse kohaselt nimetab AKV-ELi suursaadikute komitee põllumajanduse ja maapiirkondadega seotud koostöö tehnilise keskuse juhatuse liikmed maksimaalselt viieks aastaks, kusjuures poole ametiaja möödumisel esitatakse nende tegevuse kohta vahearuanne.
                  
               
                     (2)
                  
                  
                     Põllumajanduse ja maapiirkondadega seotud koostöö tehnilise keskuse põhikirja artikli 7 lõikes 1 on sätestatud, et juhatuse ettepaneku kohaselt nimetab AKV-ELi suursaadikute komitee põllumajanduse ja maapiirkondadega seotud koostöö tehnilise keskuse direktori ametisse maksimaalselt viieks aastaks.
                  
               
                     (3)
                  
                  
                     AKV-ELi partnerluslepingu kehtivusaeg lõppeb 29. veebruaril 2020 vastavalt selle lepingu artikli 95 lõikele 1.
                  
               
                     (4)
                  
                  
                     Kooskõlas AKV-ELi suursaadikute komitee 17. detsembri 2018. aasta otsusega nr 5/2018 põllumajanduse ja maapiirkondadega seotud koostöö tehnilise keskuse juhatuse ametisse nimetamise kohta (3) lõpeb juhatuse liikmete ametiaeg 29. veebruaril 2020.
                  
               
                     (5)
                  
                  
                     Kooskõlas AKV-ELi suursaadikute komitee 23. oktoobri 2014. aasta otsusega nr 3/2014 põllumajanduse ja maapiirkondadega seotud koostöö tehnilise keskuse direktori ametiaja pikendamise kohta (4) lõpeb direktori ametiaeg 29. veebruaril 2020.
                  
               
                     (6)
                  
                  
                     Kooskõlas AKV-ELi suursaadikute komitee 17. detsembri 2019. aasta otsusega nr 3/2019 võtta vastu AKV-ELi koostöölepingu artikli 95 lõike 4 kohased üleminekumeetmed (5) pikendatakse AKV-ELi koostöölepingu kohaldamist kuni 31. detsembrini 2020 või kuni liidu ja AKV riikide vahelise uue lepingu jõustumiseni või kuni uue lepingu ajutise kohaldamiseni, olenevalt sellest, milline neist on varaseim. Seepärast tuleks kuni 31. detsembrini 2020 nimetada uuesti ametisse põllumajanduse ja maapiirkondadega seotud koostöö tehnilise keskuse juhatuse liikmed ja nimetada ametisse uus direktor.
                  
               
                     (7)
                  
                  
                     Juhatus esitas 10. jaanuaril 2020 soovituse ja seejärel tegi 6. veebruaril 2020 avalduse põllumajanduse ja maapiirkondadega seotud koostöö tehnilise keskuse direktori ametisse nimetamise kohta 1. märtsist kuni 31. detsembrini 2020,
                  
               ON TEINUD JÄRGMISE OTSUSE:
         
            Artikkel 1
            Ilma et see piiraks edaspidiseid otsuseid, mida AKV-ELi suursaadikute komitee võib oma pädevuse kohaselt teha, nimetatakse põllumajanduse ja maapiirkondadega seotud koostöö tehnilise keskuse juhatuse liikmeks kuni 31. detsembrini 2020 uuesti järgmised isikud:
            
                        —
                     
                     
                        prof Augusto Manuel CORREIA,
                     
                  
                        —
                     
                     
                        David HUNTER,
                     
                  
                        —
                     
                     
                        Helena JOHANSSON,
                     
                  
                        —
                     
                     
                        Abel KPAWILINA-NAMKOISSE,
                     
                  
                        —
                     
                     
                        dr Boitshoko NTSHABELE ja
                     
                  
                        —
                     
                     
                        Frederike PRAASTERINK.
                     
                  
         
            Artikkel 2
            Ilma et see piiraks edaspidiseid otsuseid, mida AKV-ELi suursaadikute komitee võib oma pädevuse kohaselt teha, nimetatakse põllumajanduse ja maapiirkondadega seotud koostöö tehnilise keskuse direktoriks 1. märtsist kuni 31. detsembrini 2020 järgmine isik:
            
                        —
                     
                     
                        dr Ibrahim Dominic KHADAR.
                     
                  
         
            Artikkel 3
            Käesolev otsus jõustub selle vastuvõtmise kuupäeval.
         
         
            Brüssel, 24. veebruar 2020
            
               
                  AKV-ELi suursaadikute komitee nimel
               
               
                  eesistuja
               
               Irena ANDRASSY
            
         
         
            (1)  EÜT L 317, 15.12.2000, lk 3.
         
            (2)  ELT L 309, 19.11.2013, lk 50.
         
            (3)  ELT L 8, 10.1.2019, lk 36.
         
            (4)  ELT L 332, 19.11.2014, lk 49.
         
            (5)  ELT L 1, 3.1.2020, lk 3.